Kiesers het gepraat, nou begin die werk | Netwerk24
Deur Llewellyn Prince 11 Mei 2019 19:48
Die amptelike verklaring deur die Verkiesingskommissie (OVK) van die 2019-verkiesinguitslae Saterdagaand baan volgens die regering die weg vir die sesde demokratiese administrasie om in alle erns met sy werk te begin, het Phumla Williams, waarnemende kabinetswoordvoerder, Saterdag gesê.
Kort nadat die OVK die uitslae as vry en regverdig verklaar het, het sy ook namens die regering die OVK gelukgewens met sy goeie werk tydens die nasionale en provinsiale verkiesings.
“Oor die volgende paar weke sal ons begin om voor te berei vir die inhuldiging van die president en vir die volgende regeringstermyn. Suid-Afrika sal sy sesde demokraties verkose president op 25 Mei 2019 inhuldig op Afrika-dag.”
“Ons doen ’n beroep op alle Suid-Afrikaners om die regering te help sodat ons volhoubare maniere kan vind om die driedubbele bedreiging van armoede, ongelykheid en werkloosheid te oorkom,” het Williams gesê.
Pres. Cyril Ramaphosa aan die woord by die OVK se nasionale uitslagsentrum in Pretoria. Foto: Deaan Vivier
Meer oor: Verkiesing 2019 | Kiesers
Verkiesing 2019: Die finale stand van sake